b"\n_START_ARTICLE_\nSant Mart\xc3\xad de Forques\n_START_SECTION_\nHist\xc3\xb2ria\n_START_PARAGRAPH_\nEll lloc de Forques \xc3\xa9s documentat des del 844, per\xc3\xb2 la primera refer\xc3\xa8ncia de l'esgl\xc3\xa9sia de Sant Mart\xc3\xad \xc3\xa9s del 994. L'any 1074, en una venda d'un alou s'especifica que l'alou \xc3\xa9s en territori de Sant Mart\xc3\xad de Forques. El primer clergue titular de l'esgl\xc3\xa9sia, Guillem Gerard, descendent dels que actuen en la venda del 1704, Bernat i Oliba Giralt o Gerard, era enterrat a l'esgl\xc3\xa9sia, i la seva l\xc3\xa0pida sepulcral es conserva actualment encastada en la fa\xc3\xa7ana de ponent._NEWLINE_Inicialment bastida en estil rom\xc3\xa0nic, va ser molt modificada entre els segles XIII i XVI.\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de nau \xc3\xbanica, amb arcs dobles a la cintra, apuntats i constru\xc3\xafts amb rajols. La cap\xc3\xa7alera \xc3\xa9s a llevant, formada per un absis de planta semicircular. La major part de l'edifici actual \xc3\xa9s del per\xc3\xadode compr\xc3\xa8s entre els segles XIV i XVI, per\xc3\xb2 en diversos llocs del temple es veuen perviv\xc3\xa8ncies del temple rom\xc3\xa0nic._NEWLINE_A la fa\xc3\xa7ana, a la dreta del portal, hi ha la l\xc3\xa0pida sepulcral de Guillem Gerard, beneficiari de la parr\xc3\xb2quia, mort el 1342, esculpida amb la seva ef\xc3\xadgie. De la decoraci\xc3\xb3 interior es poden esmentar una pica baptismal feta de marbre blanc datable als segles XII i XIII, diversos retaules barrocs dels segles XVII i XVIII, dedicats al Crist, la Passi\xc3\xb3 i la Mare de D\xc3\xa9u; el de l'altar major \xc3\xa9s una obra del 1688 de l'escultor perpinyanenc Francesc Negre, i el seu tabernacle \xc3\xa9s del taller del carcassonenc Joan Jaume Melair. A la sagristia es pot admirar una font del segle\xc2\xa0xvi en marbre."